বেনাপোল এক্সপ্রেস ঢাকা-বেনাপোল রুটে চলাচলকারী একমাত্র আন্তঃনগর ট্রেন পরিষেবা যা ২০১৯ সালের ১৭ই জুলাই চালু করা হয়। বাংলাদেশ রেলওয়ে সংস্থার পশ্চিমাঞ্চল রেলওয়ে বিভাগ কর্তৃক পরিচালিত একটি বিলাসবহুল ও অত্যাধুনিক­ ট্রেন এটি।  থাম্ব|ঢাকাগামী বেনাপোল এক্সপ্রেস গড়াই রেল সেতুতে উঠার সময়  নামকরণ যশোর জেলার অন্তর্গত বাংলাদেশের সর্ববৃহৎ স্থলবন্দর বেনাপোল স্থলবন্দর। এখান থেকেই ট্রেনটি যাত্রা শুরু করে বলে ট্রেনটির নামকরণ করা হয়েছে বেনাপোল এক্সপ্রেস।   ইতিহাস ১৯৬৫ সালে পাক-ভারত যুদ্ধ শুরু হলে ঢাকা থেকে বেনাপোলগামী এবং খুলনা থেকে বেনাপোলগামী রেল পরিষেবা বন্ধ করে দেয়া হয়। তবে রেলসড়ক ও স্টেশনসমূহ অবিনষ্ট থেকে যায়। ২০১৪ সালে যশোর থেকে বেনাপোল অবধি রেলসড়কের সংস্কার করা হয়। একই সঙ্গে স্টেশনগুলোর সার্বিক সংস্কার করা হয়। পরবর্তীকালে এই পথ দিয়ে খুলনা-কলকাতা রেলপরিষেবা চালু করা হয়। তবে ঢাকা-বেনাপোল রুটে কোন সরাসরি রেল পরিষেবা না থাকায় বাংলাদেশ সরকার এই রুটে একটি নতুন ট্রেন সেবা চালুর সিদ্ধান্ত নেয়। ২০১৯ এর জুলাই মাসের ১৭ তারিখ বুধবার বেনাপোল স্টেশন থেকে ঢাকার উদ্দেশ্যে “বেনাপোল এক্সপ্রেস” যাত্রা শুরু করে। গণভবন থেকে ভিডিও সম্মেলনের মাধ্যমে নতুন এ রেল পরিষেবার উদ্বোধন করেন প্রধানমন্ত্রী শেখ হাসিনা। প্রাথমিক ভাবে তিনটি নাম প্রধানমন্ত্রীর কাছে পাঠানো হয়। সেগুলোর হলো বেনাপোল এক্সপ্রেস, বন্দর এক্সপ্রেস ও ইছামতী এক্সপ্রেস। প্রধানমন্ত্রী বেনাপোল এক্সপ্রেস নামটি দেন।   শুরুতে ইন্দোনেশিয়া থেকে আমদানিকৃত অত্যাধুনিক প্রযুক্তির ব্রডগেজে নতুন ১২টি কোচ দিয়ে চলাচল শুরু করে ট্রেনটি। পরে তা পরিবর্তন করে ভারত থেকে আমদানিকৃত ব্রডগেজে পুরাতন ১০টি কোচ দেওয়া হলে বেনাপোলবাসী অত্যাধুনিক প্রযুক্তির নতুন কোচ পাওয়ার দাবিতে আন্দোলন শুরু করে।   অবশেষে ২০২৩ সালের ১৮ই এপ্রিল ঈদুল ফিতরের উপহার হিসেবে চীন থেকে (পদ্মা রেল লিংক প্রকল্পের আওতায়) সদ্য আমদানিকৃত অত্যাধুনিক প্রযুক্তির ব্রডগেজে ১২টি কোচ দিয়ে যাত্রা শুরু করে বেনাপোল এক্সপ্রেস।   সময়সূচী  নিম্নে পদ্মা সেতু  রুটে চলাচল করার ক্ষেত্রে সময়সূচি কিছুটা পরিবর্তন করা হয়েছে।   ট্রেন নংপ্রান্তিক স্টেশন ছাড়ার সময়গন্তব্য স্টেশন পৌছার সময়সাপ্তাহিক ছুটি৭৯৫বেনাপোল১২:২৫কমলাপুর২০:৩০বুধবার৭৯৬কমলাপুর২৩:৩০বেনাপোল০৭:০০ পরিবর্তনশীল বিধায় বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী জানা যেতে পারে।   যাত্রাবিরতির স্টেশনসমূহ  বেনাপোল এক্সপ্রেস ট্রেনটি যাত্রাপথ ১৫টি রেলস্টেশনে যাত্রাবিরতি করে। এসব স্টেশনে যাত্রীরা ওঠানামা করেন। ৭৯৫/৭৯৬ নং বেনাপোল এক্সপ্রেস ট্রেনটি ২ নভেম্বর ২০২৩ইং থেকে পদ্মা সেতু হয়ে চলাচল করে। আগে এই ট্রেনটি ঢাকা বিমানবন্দর - যমুনা সেতু - ঈশ্বরদী জংশন হয়ে  চলাচল করতো।  বর্তমান রুটে যাত্রাবিরতিসমূহ:   বেনাপোল প্রারম্ভিক/গন্তব্য ঝিকরগাছা যশোর জংশন মোবারকগঞ্জ কোটচাঁদপুর দর্শনা হল্ট চুয়াডাঙ্গা আলমডাঙ্গা পোড়াদহ জংশন  কুষ্টিয়া কোর্ট  খোকসা  কালুখালী জংশন  রাজবাড়ী  ফরিদপুর  ভাঙ্গা (ভাঙ্গা জংশনের কাজ চলমান থাকায় ট্রেনটি আপাতত ভাঙ্গা স্টেশনে স্টপেজ দিবে)  ঢাকা প্রারম্ভিক/গন্তব্য  রোলিং স্টক   বেনাপোল এক্সপ্রেস ট্রেনটি চীন থেকে (পদ্মা রেল লিংক প্রকল্পের আওতায়) সদ্য আমদানিকৃত ব্রডগেজ কোচগুলো দিয়ে পরিচালনা করা হয়। এই ট্রেনে মোট ১২টি কোচ রয়েছে। যার মধ্যে- শোভন চেয়ার ৬টি, এসি চেয়ার ২টি, এসি কেবিন ১টি, পাওয়ার কার ১টি, গার্ড ব্রেক ২ টি। আসন বিন্যাস সর্বমোট ১২ টি কোচ থাকবে এই ট্রেনে। যাত্রী ধারণ ক্ষমতা প্রায় ৮৯৬ জন। কোচ গুলোর মধ্যে -  • এসি চেয়ার – ৪ টি (গ, ঘ,চ, ছ)  • এসি কেবিন – ১ টি (খ)  • শোভন চেয়ার – ৩ টি (জ, ঝ,ঞ)  • পাওয়ার কার+নামাজ ঘর+শোভন চেয়ার কোচ – ১টি (ঙ)  • গার্ড ব্রেক+ডাইনিং কার+শোভন চেয়ার কোচ – ২ টি (ক, ঠ)  লাগেজ ভ্যান (মালামাল বহনের জন্যে)  বিশেষ আকর্ষণ • আধুনিক সুবিধা আছে এই ট্রেনে।  • ট্রেনটি একটি 'ক' শ্রেণির আন্তনগর ট্রেন  • ইন্দোনেশিয়া থেকে আমদানী করা কোচ।  • আধুনিক অটোমেটিক এয়ার ব্রেক সিস্টেম।  • আছে ডিজিটাল ডিসপ্লে।  • নিরাপদ স্লাইডিং ডোর।  • আধুনিক ও মানসম্মত চেয়ার ও বার্থ।  • টিভি, ওয়ার ফাই এবং মোবাইল চার্জের ব্যবস্থা।  • আধুনিক ডাইনিং সুবিধা সহ খাবার গাড়ী।  • রেলওয়ের নিজস্ব ক্যাটারিং সার্ভিস  • অজুখানা সহ নামাজ ঘর।  • আধুনিক পরিবেশ বান্ধব বায়ো-টয়লেট।  তথ্যসূত্র  বহিঃসংযোগ  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:বেনাপোল